Vuoden tietohallintojohtajaksi valittiin Teemu Salmi Stora Ensolta - Uutiset | Stora Enso
Vuoden tietohallintojohtajaksi valittiin Teemu Salmi Stora Ensolta
Julkaistu 4 kesäkuuta 2020
Stora Enson IT- ja digitalisaatiojohtaja Teemu Salmi on vuoden CIO 2020 Suomessa. Salmi sai tunnustusta erityisesti siitä, että hän on nostanut informaatioteknologian ja digitalisaation merkittäväksi tekijäksi Stora Enson muutosmatkalla perinteisestä paperiyhtiöstä uusiutuvien materiaalien yhtiöksi.
Tietohallintojohtajan palkinto myönnettiin tänä vuonna 16. kertaa virtuaalisessa tapahtumassa. Strateginen informaatioteknologian, uusien innovaatioiden ja digitalisaation hyödyntäminen ovat olleet tärkeässä roolissa Stora Enson kehittäessä entistäkin parempia ratkaisuja uusiutuvien tuotteiden ja palvelujen avulla asiakkailleen.
Palkinto jaetaan organisaation ja niiden tietohallintojohtajien merkittävien saavutusten perusteella. Vuoden tietohallintojohtaja on taitava johtamaan informaatio- ja teknologiaympäristöjä sekä kehittämään uusia liiketoimintamahdollisuuksia teknologiaa hyödyntäen. Tänä vuonna Teemu Salmi, Stora Enson CIO sekä IT- ja digitalisaatiojohtaja palkittiin saavutuksistaan.
“Teemu Salmi valittiin vuoden CIO:ksi yli 150 suomalaisyritysten tietohallintojohtajan joukosta. Tuomaristo arvosti erityisesti sitä, miten Salmi on tuonut teknologian, digitalisaation ja start up -yhteistyön kiinteäksi osaksi yrityksen kokonaisstrategiaa. Hänen kehitystyönsä IT:n, digitalisaation ja ryhmäprosessien parissa ylittivät selvästi sen, mitä CIO:n työnkuva oli vielä pari vuotta sitten”, kertoo valintaraadin puheenjohtaja Tomi Dahlberg, hallitusammattilainen ja Turun yliopiston tietojärjestelmätieteen työelämäprofessori.
Innovaatiot eivät tapahdu eristyksissä, ne tehdään yhdessä
Salmi on työskennellyt Stora Enson IT- ja digitalisaatiojohtajana vuodesta 2017 lähtien.
“Olen todella iloinen ja kiitollinen tunnustuksesta. IT- ja digitalisaatioratkaisujen kehittäminen on ollut alusta asti tiimityötä ja olemme onnistuneet saavuttamaan mahtavia tuloksia ja innovaatioita tiimityönä. Palkinto on osoitus siitä, että Stora Enso on oikealla tiellä kohti teknologian ja digitalisaation laajempaa hyödyntämistä palvelujen kehittämisessä”, sanoo Salmi.
Vuoden CIO julkistettiin Tivi CIO ja Digijohtaja 2020 -virtuaalitapahtumassa 4. kesäkuuta ja palkintogaala järjestetään myöhemmin tänä vuonna. Valintaprosessi toteutettiin kolmen finalistin kesken 360-haastatteluilla ehdokkaiden esihenkilöiden, kollegoiden ja työntekijöiden kesken. Valintaraadissa olivat Tomi Dahlbergin lisäksi Vuoden CIO 2019 Valmetin Janne Puustinen, Vuoden CIO 2018 Nesteen Tommi Tuovila, Vuoden digijohtaja 2019 Digi- ja väestötietoviraston pääjohtaja Janne Viskari, Business Technology Standard Forumin hallituksen puheenjohtaja Juha Huovinen, Business Technology Standard Forumin toimintaa johtava Katri Kolesnik sekä Tivin päätoimittaja Harri Junttila.
Lue lisää Tivin sivuilta
IT- ja digitalisaatiojohtaja
Kuvat: Tobias Ohls
Vuoden 2020 CIO
Stora Enson IT- ja digitalisaatiojohtaja Teemu Salmi vastaa konsernitason strategiasta ja IT-palvelujen toteutuksesta sekä Group Digitalisation -strategiasta. Lisäksi Salmen vastuualueeseen kuuluu konsernin prosessien kehittäminen ja yhtenäistäminen.
Salmella on yli 18 vuoden kokemus johtamistehtävistä eri aloilta. Hän on aiemmin toiminut johtotehtävissä muun muassa tietoliikenteen ja myynnin parissa sekä johtanut suuryritysten muutosprosesseja. Ennen Stora Ensolle siirtymistä Salmi työskenteli Ericssonin EMEA-alueen SVP IT & Cloud -johtajana.